Αλάτσατα

Τα Αλάτσατα (τουρκικά: Alaçatı) είναι πόλη στη Χερσόνησο της Ερυθραίας της επαρχίας της Σμύρνης στη Μικρά Ασία, σημερινή Τουρκία Το όνομα της πόλης προέρχεται από την αρχαία ελληνική λέξη άλας, στην ελληνική δημοτική γλώσσα αλάτι.

Η πόλη πριν από το 1922 είχε σχεδόν αμιγώς Ελληνικό Ορθόδοξο χριστιανικό πληθυσμό. Ιδρύθηκε στα μέσα του 17ου αιώνα από Έλληνες μετανάστες κυρίως από την Μάνη όπου εγκατέλειψαν τα σπίτια τους λόγω της τουρκοκρατίας. Η αρχιτεκτονική των σπιτιών στα Αλάτσατα είναι παρόμοια με αυτή των σπιτιών της Μάνης καθώς και τα οικοδομικά υλικά όπως η πέτρα είναι επίσης παρόμοια. Από τα τέλη του 18ου αιώνα γνώρισε ιδιαίτερη οικονομική, πνευματική και πολιτιστική ανάπτυξη και εξελίχθηκε σε ένα από τα πιο σημαντικά αγροτικά κέντρα των δυτικών μικρασιατικών παραλίων. Το επίνειό της ήταν η Αγριλιά. Κύρια πηγή εισοδήματος σχεδόν όλων των κατοίκων ήταν η παραγωγή σταφίδας προς εξαγωγή στην κεντρική Ευρώπη.

Βρίσκεται στο δρόμο προς τη Σμύρνη, 70 χλμ δυτικά από αυτήν με έντονα διατηρημένα τα χαρακτηριστικά του Αιγαίου. Ήταν σημαντικό πολιτιστικό κέντρο, όπως αποδεικνύεται από τις αρχαιολογικές ανακαλύψεις που υπολογίζονται να είναι από την εποχή των Χιττιτών.

Παραπομπές

Βιβλιογραφία 
 Γκαρμάτης Κ.Ι. Μαστροσταμάτη Μ.Ν., (2007), Μετά τα Αλάτσατα, Οι Αλατσατιανοί ανά τον Κόσμο, Α' έκδοση: Σύλλογος Αλατσατιανών "Τα Εισόδια της Θεοτόκου", Αθήνα, ISBN 978-960-87159-1-2
 Κλεάνθης Φ.Ν., (2003), Αλάτσατα η Χαμένη Πατρίδα μου Β' έκδοση: Σύλλογος Αλατσατιανών "Τα Εισόδια της Θεοτόκου", Αθήνα, ISBN 960-87159-0-3
 Βλάμος Α. Κ., (1946), Τα Αλάτσατα της Ιωνικής ή Ερυθραίας Χερσονήσου 1640-1914, Α' έκδοση: Μιχ. Τριανταφύλλου, Θεσσαλονίκη.

Εξωτερικοί σύνδεσμοι 
  Σύλλογος Αλατσατιανών "Τα Εισόδια της Θεοτόκου", Αιγάλεω, Αθήνα
  Σύλλογος Αλατσατιανών Νομού Ηρακλείου, Κρήτη

Επαρχία Σμύρνης
Ασιατικές πόλεις της Τουρκίας